ثروت اباظہ

ثروت اباظہ  (28 جون 1927ء-17 مارچ 2002ء) کا پورا نام ثروت دسوقي اباظہ ہے۔ وہ مصر کے جانے مانے صحافی اور ناول نگار تھے۔ وہ محافظہ الشرقیہ کے بڑی شخصیتوں میں شمار ہوتے ہیں۔ انہوں نے عربی زبان و ادب کی بہت خدمت کی ہے۔ ان کا تعلق اباظہ خاندان سے ہے جو مصر کا علمی و ادبی خاندان تصور کیا جاتا ہے۔ ان کے والد دسوقی اباظہ ادیب تھے اور چچا عزیز اباظہ شاعر ہیں۔ ان کے ایک اور چچا فکری اباظہ بھی ادیب اور کاتب تھے۔ ان کا شہرہ آفاق ناول هارب من الأيام ہے جو 1960ء کی دہائی میں ٹی وی پر بھی نشر ہوا تھا۔

ادبی زندگی
ثروت اباظہ نے جامعہ فواد اول سے 1950ء میں قانون میں گریجویشن کیا اور بطور وکیل اپنے کیرئر کی شروعات کی۔ وہ محض 16 برس کے تھے کہ ادب میں دلچسپی لیشی شروع کر دی۔ انہوں نے کم عمری میں ہی افسانہ لکھنا شروع کردیا اور ان کی کہانی اور افسانے ریڈیو پر نشر ہونے لگے۔ اس کے بعد انہوں نے ناول کی جانب رخ کیا۔ انہوں نے ایک تاریخی قصہ ابن عمار لکھا اور اس کے بعد ایک ڈراما الحیاۃ لنا (ہماری زندگی) لکھا۔

وہ 1974ء میں مجلہ الاذاعہ والتلفزيون کے رئیس التحریر بنے اور 1975ء تا 1988ء مجلہ اہرام کے ادبی شعبہ کے صدر رہے۔ وہ مجلس شوری کے معتمد بھی رہے۔

انہوں نے متعدد ناول، قصے، فلمی کہانی، ڈراما لکھے۔ ان کے کئی ناول بعد میں فلمائے بھی گئے اور متعدد ریڈیو پر نشر ہوئے۔

وفات
17 مارچ 2002ء کو بعمر74 انتقال کرگئے۔

حوالہ جات

بیرونی روابط
 Egyptian Figures: Tharwat Abaza (1927-2002)

1927ء کی پیدائشیں
2002ء کی وفیات
بیسویں صدی کے ناول نگار
مصری صحافی
مصری ناول نگار
20ویں صدی کے صحافی
عربی زبان کے ناول نگار
مصری اخباری صحافی
قاہرہ کی شخصیات
Short description is different from Wikidata
مصری زیر حراست اور قیدی شخصیات